**SA ERSO nõukogu protokoll nr 2**

**29.04.2021 kell 12:30**

**Videosilla vahendusel**

Koosoleku protokollija: Daily Trippel

Osalesid: Madli-Liis Parts (koosoleku juhataja), Kristel Pappel, Toomas Prangli, Riina Virkus

Külalised: Kristjan Hallik, Liina Žigurs, Mari-Liis Nõmmiste

**PÄEVAKORD:**

1.       Audiitori arvamusega tutvumine ja SA ERSO 2020. majandusaasta aruande kinnitamine.

2.       SA ERSO nõukogu 2020. aasta tegevuse ja makstud tasude kinnitamine.

3.       SA ERSO rahavoogude- ja kasumiaruandega tutvumine.

4.       ERSO kevadhooaja ülevaade.

5.    ERSO kontserdimaja arengud.

6.       Kohapeal algatatud küsimused, järgmise koosoleku toimumise aeg.

**OTSUSED:**

1. Kristjan Hallik teeb ülevaate 2020. majandusaasta aruande auditeerimata verisoonist. Seoses mitmete asjade kokku langemisega on auditeeritud majandusaasta aruande kinnitamine viibinud. Audiitor teeb aruande valmis maikuu jooksul. Nõukogu võtab punkti taas päevakorda esimesel võimalusel, kui auditi kommentaarid on saabunud.
2. Nõukogu kinnitas SA ERSO nõukogu 2020. aasta tegevuse ja makstud tasud.
3. Nõukogu palus tutvumiseks 2020 aasta 12. kuu eelarve täitmist. Aruanne esitatakse järgmisel nõukogu koosolekul.
4. Nõukogu võttis teadmiseks 2021 aasta kolme kuu rahavoogude- ja kasumiaruanded.
5. Kristjan Hallik teeb ülevaate kevadhooajast. Igal nädalal on tulnud vajadus senised kavad ümber muuta seoses erinevate piirangutega (orkestri suurus, välisartistide saabumised, lava paigutus jne). Hetkel oleme muutnud ka mai ja juuni tööplaane. Hooaja lõppkontserdi tõstsime 4. juunile. Alates veebruarist oleme üles astunud Klassikaraadio ja ERSO TV vahendusel. Oleme lava suuremaks ehitanud ning käesolevaks hetkeks oleme 1,5 kuud teinud kiirteste (orkester ja kontor). Ühe korra on olnud tööl oleval koosseisul vajadus jääda isolatsiooni.

Tihe töö on käinud ka erinevate riigieelarve strateegia meetmete osas, on osaletud rohe- ja digipöörde, riigi kultuuri arengukava 2030, tervisepassi kasutamine siseriiklikult kasutusse võtmise aruteludes. Oleme olnud kaasatud kolme kooli direktori valimisel, Läänemere keskkonnale ja –hoiule suunatud programmis koostöös Läänemereäärsete riikide ja orkestritega.

Alates 01.05.2021 hakkab ERSOle finantsarvestuse ning personali- ja palgaarvestuse teenust pakkuma Riigi Tugiteenuste Keskus.Ehitus on käima läinud 4. korrusel, kuhu tuleb uus ERSO noodikogu.

Riigivara poolt on käimas arutelu kolme asutuse rendilepingute üle Estonia majas.

1. Hetkel on edasi lükatud Riigikogu kultuurikomisjoni otsus riiklikelt tähtsate kultuuriobjektide ehitamise rahastamiseks. Oleme tihedalt koostööd teinud Tallinna linnaga, kuid hetkel on üleval mitmed küsimused. Oleme tellinud võimaliku eskiisi Skoone alal ning saatsime selle pressiteatena välja täna. Kristjan Hallik tutvustab valminud eskiisi.

6. Järgmine nõukogu koosolek toimub 26. mail kell 14:00.

Protokollile lisatud:

* SA ERSO nõukogu 2020. aasta tegevuse ja makstud tasude ülevaade.
* SA ERSO jaanuar-märts rahavoogude- ja kasumiaruanne.